Lionel Messi aligunga goli lake la 28 dhidi ya Valencia katika mashindano yote

Kikosi cha Ernesto Valverde kilisema katika maandalizi yao kwamba ushindi utasaidia kuponya majeraha waliopata walipolazwa na Liverpool katika kombe la mabingwa, lakini walishindwa kung'ara mbele ya Sevilla. 

Mshambuliaji wa Ufaransa Gameiro alifunga goli zuri na kuipatia Valencia bao la kwanza kabla ya Rodrigo kufunga bao la pili kupitia kichwa. 

Bao la dakika ya 73 la Lionel Messi liliwapatia matumaini Bareclona lakini wakashindwa kusawazisha. 

Baada ya mechi hiyo rais wa klabu ya Barcelona Josep Maria Bartomeu alimuunga mkono kocha Valverde kuendelea kuiongoza klabu hiyo.

''Nimekuwa nikisisitiza kuwa Ernesto ana kandarasi katika msimu ujao , yeye ndio kocha'', alisema.

''Sidhani kwamba kichapo hiki kilisababishwa na makosa ya mkufunzi''.

Valverde alisema: "Wakati kocha anaposhindwa anataka kuendelea tena ili kukabiliana na changomoto nyengine inayomkabili mbele yake. Najua ni vigumu kushindwa katika klabu hii''.

Kulikuwa na ishara ya matumaini katika dakika ya nane wakati ambapo beki wa Barcelona Clement Lenglet alinusurika adhabu ya makosa yake. 

Pasi yake mabaya ilichukuliwa na Rodrigo , lakini kwa bahati nzuri beki Gerard Pique alikuwa karibu ili kuondoa hatari hiyo iliokuwa karibu na laini ya goli.

Kevin Gameiro alifunga goli lake la nne katika mechi nne akiichezea Valencia

Hatahivyo kulikuwa hakuna cha kulizuia goli la Gameiro kufuatia kupa nikupe nzuri kutoka kwa Jose Gaya. 

Beki huyo wa kushoto alimpigia pasi nzuri mshabuliaji huyo wa Ufaransa ndani ya boksi kabla ya kupiga mkwaju ambao uliingia katika paa la kipa Jasper Cillessen.

Dakika 12 baadaye , Rodrigo, ambaye alisababisha matatizo katika safu ya ulinzi ya Barca alifunga krosi ya Carlos Soler.

Messi, ambaye mara nyengine hujipoteza katika mechi alimjaribu kwa mashambulizi kipa wa Valencia  Jaume Domenech kwa mara ya kwanza kabla ya kipindi cha pili na akafanikiwa baada cha  kipindi ya pili. 

Mkwaju wa mshambuliaji huyo wa Argentina uligonga mwamba na... \n\nNipe kichwa kizuri cha makala hapo juu.
Copa del Rey: Valencia yasitisha ndoto ya Barcelona kushinda mataji mawili katika fainali